CELEX: 32006D0775
Language: hu
Date: 2006-11-13 00:00:00
Title: 2006/775/EK: A Bizottság határozata ( 2006. november 13. ) a 95/70/EK tanácsi irányelv D. mellékletének a puhatestűek harmonizált közösségi ellenőrző intézkedések hatálya alá tartozó egzotikus betegségeinek listája tekintetében történő módosításáról (az értesítés a C(2006) 5309. számú dokumentummal történt)   (EGT vonatkozású szöveg)

15.11.2006   
            
            
               HU
            
            
               Az Európai Unió Hivatalos Lapja
            
            
               L 314/33
            
         
      A BIZOTTSÁG HATÁROZATA
   
   (2006. november 13.)
   a 95/70/EK tanácsi irányelv D. mellékletének a puhatestűek harmonizált közösségi ellenőrző intézkedések hatálya alá tartozó egzotikus betegségeinek listája tekintetében történő módosításáról
   (az értesítés a C(2006) 5309. számú dokumentummal történt)
   (EGT vonatkozású szöveg)
   (2006/775/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kéthéjú kagylókat érintő egyes betegségek elleni védekezés céljából közösségi minimumintézkedések bevezetéséről szóló, 1995. december 22-i 95/70/EK tanácsi irányelvre (1) és különösen annak 9. cikkére,
   mivel:
   
               (1)
            
            
               A 95/70/EK irányelv közösségi minimumintézkedéseket vezet be a kéthéjú kagylókat érintő egyes betegségek elleni védekezés céljából. Az említett harmonizált intézkedések hatálya alá tartozó betegségeket a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelv (2) A. melléklete, és különösen a 95/70/EK irányelv D. melléklete tartalmazza.
            
         
               (2)
            
            
               A 95/70/EK irányelv D. mellékletében szereplő betegségek a Közösség vonatkozásában egzotikus betegségeknek számítanak.
            
         
               (3)
            
            
               A legújabb járványtani vizsgálatok a 95/70/EK irányelv D. mellékletében szereplő több betegség esetében is kimutatták, hogy azok vagy széles körben elterjedtek a közösségi puhatestű-tenyésztési ágazatban, vagy nincs számottevő hatásuk.
            
         
               (4)
            
            
               A szóban forgó betegségekkel és kórokozókkal szemben fogékonyként említett fajok közé legalább az OIE Nemzetközi Víziállat-egészségügyi Kódexének legutóbbi kiadásában megállapított fajokat kell sorolni.
            
         
               (5)
            
            
               A COM(2005)362 tanácsi irányelv (3) IV. mellékletének II. részében felsorolt betegségeket helyénvaló figyelembe venni az új közösségi víziállat-egészségügyi jogszabályokra való eredményes áttérés biztosítása érdekében.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 95/70/EK irányelv D. mellékletének helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2006. november 13-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 332., 1995.12.30., 33. o. A legutóbb az 1993-as csatlakozási okmánnyal módosított irányelv.
   
      (2)  HL L 46., 1991.2.19., 1. o. A legutóbb a 806/2003/EK rendelettel (HL L 122., 2003.5.16., 1. o.) módosított irányelv.
   
      (3)  A Hivatalos Lapban még nem tették közzé.
   
      MELLÉKLET
      
         
            „D. MELLÉKLET
            
                        Betegség
                     
                     
                        Fogékony fajok
                     
                  
                        
                           Bonamia exitiosa-fertőzés
                     
                     
                        Ausztrál iszapi osztriga (Ostrea angasi) és chilei lapos osztriga (Ostrea chilensis)
                     
                  
                        
                           Perkinsus marinus-fertőzés
                     
                     
                        Csendes-óceáni osztriga (Crassostrea gigas) és (Crassostrea virginica)
                     
                  
                        
                           Microcytos mackini-fertőzés
                     
                     
                        Csendes-óceáni osztriga (Crassostrea gigas), (Crassostrea virginica), (Ostrea conchaphila) és az európai lapos osztriga (Ostrea edulis).”